**KÚPNA ZMLUVA č.**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Zmluva**“)

**Článok I.**

**Zmluvné strany**

|  |  |  |
| --- | --- | --- |
| **KUPUJÚCI:** | | **Mäsovýroba Kopčany s.r.o** |
|  | **Sídlo:** | **908 48 Kopčany , Štefánikovo námestie č.593** |
|  | **Štatutárny orgán:** | **Jozef Hatala -konateľ** |
|  | **Zapísaný:** | **v Obchodnom registri Okresného súdu v Trnave, , od. Sro, vložka č.: 30843/T** |
|  | **IČO:** | **46870652** |
|  | **DIČ:** | **202362820** |
|  | **IČ DPH:** | **SK202362820** |
|  | **Bankové spojenie:** | **ČSOB as.** |
|  | **IBAN:** | **SK8275000000004027176864** |
|  |  |  |
|  | (ďalej len ako „**Kupujúci**“) |  |
|  | **a** | |
| **PREDÁVAJÚCI:** | |  |
|  | Sídlo: |  |
|  | Štatutárny orgán: |  |
|  | Zapísaný: |  |
|  | IČO: |  |
|  | DIČ: |  |
|  | IČ DPH: |  |
|  | Bankové spojenie: |  |
|  | IBAN: |  |
|  |  |  |
|  | (ďalej len ako „**Predávajúci**“)  (ďalej spolu tiež ako „**Zmluvné strany**“ alebo jednotlivo „**Zmluvná strana**“). | |
|  |  | |

**Článok II.**

**Podmienky vzniku zmluvného záväzku**

* 1. Zmluvné strany uzatvárajú túto Zmluvu na základe najnižšej cenovej ponuky predloženej v rámci súťaže na výber dodávateľa – najnižšia cena, prostredníctvom elektronického obstarávacieho systému JOSEPHINE. Kupujúci tak postupoval v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 –2022– Aktualizácia č. 4 na predmet zákazky: **Samochodný zberač hrozna**
  2. Predávajúci je úspešným uchádzačom obstarávania a berie na vedomie, že plnenie, ktoré poskytuje na základe tejto Zmluvy, tvorí súčasť žiadosti a projektu v rámci Programu rozvoja vidieka **65/PRV/2022**SR 2014 – 2022, opatrenie: 4 – Investície do hmotného majetku, podopatrenie: 4.1 – Podpora na investície do poľnohospodárskych podnikov, oblasť: Špeciálna rastlinná výroba.

**Článok III.**

**Predmet zmluvy**

* 1. Predávajúci sa zaväzuje dodať a odovzdať Kupujúcemu tovar: **Samochodný zberač hrozna**, ktorý je špecifikovaný v dokumente s názvom Záväzná technická špecifikácia, ktorý tvorí neoddeliteľnú Prílohu č. 1 k tejto Zmluve (ďalej tiež aj ako „**Tovar**“). Predávajúci sa zaväzuje dodať Tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto Zmluvy. Súčasťou dodávky Tovaru je aj montáž, uvedenie do prevádzky a nevyhnutné zaškolenie osoby poverenej Kupujúcim pre správnu obsluhu Tovaru.
  2. Kupujúci sa zaväzuje, že Tovar od Predávajúceho prevezme a zaplatí zaň Predávajúcemu dohodnutú kúpnu cenu uvedenú v Článku VI. tejto Zmluvy.

**Článok IV.**

**Čas plnenia**

* 1. Predávajúci je povinný dodať Tovar Kupujúcemu na miesto plnenia a spôsobom uvedeným v Článku V tejto Zmluvy najneskôr do 1 mesiaca odo dňa doručenia písomnej objednávky zo strany Kupujúceho. Kupujúci sa zaväzuje zaslať Predávajúcemu písomnú objednávku na dodanie Tovaru do 5 pracovných dní odo dňa nadobudnutia platnosti a účinnosti tejto Zmluvy.
  2. Predávajúci sa zaväzuje dodať Tovar Kupujúcemu v termíne určenom v bode 4.1 tohto Článku, a to v množstve, kvalite a podľa technickej špecifikácie uvedenej v Prílohe č. 1.

**Článok V.**

**Miesto a spôsob plnenia**

* 1. Miestom plnenia je: **Mäsovýroba Kopčany s.r.o**  **908 48 Kopčany , Štefánikovo námestie č.593** (sídlo kupujúceho)
  2. Zmluvné strany sa dohodli, že odovzdanie Tovaru Predávajúcim a jeho prevzatie Kupujúcim v mieste plnenia potvrdia zástupcovia Zmluvných strán svojím podpisom na Preberacom a odovzdávacom protokole, ktorého vzor tvorí neoddeliteľnú Prílohu č. 2 k tejto Zmluve (ďalej len „**Preberací protokol**“).
  3. Zástupcom Kupujúceho oprávneným na prevzatie Tovaru je: ....................................., e-mail: ............................................., a zástupcom Predávajúceho oprávneným na odovzdanie Tovaru je ....................................................., e-mail: ..................................... Zmenu zástupcov Zmluvných strán oprávnených k odovzdaniu a prevzatiu Tovaru sú Zmluvné strany povinné oznámiť e-mailom druhej Zmluvnej strane.
  4. Pri odovzdaní Tovaru je Predávajúci povinný odovzdať Kupujúcemu doklady, ktoré sa na predmet zákazky vzťahujú, a to najmä tie, ktoré sú potrebné na prevzatie a užívanie Tovaru (najmä, ale nie výlučne: technickú dokumentáciu od výrobcu, záručný list, všetky certifikáty a osvedčenia potrebné k uvedeniu zariadenia do riadnej prevádzky, návod na obsluhu, a to všetky dokumenty v slovenskom alebo českom jazyku), ako aj uviesť Tovar do prevádzky a zaškoliť osobu poverenú Kupujúcim pre správnu obsluhu Tovaru.
  5. Predávajúci je povinný oznámiť termín dodania Tovaru, určený na pracovný deň, Kupujúcemu najneskôr 7 kalendárnych dní pred dátumom odovzdania Tovaru v zmysle článku IV. tejto Zmluvy. V prípade porušenia tejto povinnosti nie je Kupujúci povinný prevziať Tovar v dátume navrhovanom Predávajúcim a má právo určiť nový termín prevzatia Tovaru.
  6. Kupujúci je oprávnený odmietnuť prevzatie Tovaru v prípade, ak má viditeľné vady, resp. nefunkčné časti alebo nebola dodržaná dohodnutá technická špecifikácia Tovaru podľa Prílohy č. 1, prípadne ak nebol dodaný v kompletnom stave (napr. chýbajú akékoľvek doklady vzťahujúce sa na Tovar).
  7. Záväzok Predávajúceho dodať Tovar sa považuje za splnený dňom prevzatia Tovaru bez vád Kupujúcim a podpísania Preberacieho protokolu oboma Zmluvnými stranami.
  8. Kupujúci nadobúda vlastnícke právo k Tovaru jeho prevzatím v zmysle tohto článku Zmluvy. Rovnako prevzatím Tovaru Kupujúcim v zmysle tohto článku Zmluvy prechádza na Kupujúceho nebezpečenstvo škody na Tovare.

**Článok VI.**

**Kúpna cena a platobné podmienky**

* 1. Kupujúci sa zaväzuje zaplatiť za Tovar celkovú kúpnu cenu vo výške:

|  |  |
| --- | --- |
| **Cena bez DPH:** |  |
| **DPH:** |  |
| **Cena s DPH:** |  |

* 1. Cena podľa bodu 6.1 tohto Článku je konečná a nemenná a Predávajúci prehlasuje, že zahŕňa všetky poplatky a náklady spojené s dodaním Tovaru a uvedením Tovaru do riadnej prevádzky, ako aj nevyhnutným zaškolením osoby poverenej Kupujúcim pre správnu obsluhu Tovaru.
  2. Predmet Zmluvy bude financovaný z prostriedkov z nenávratného finančného príspevku poskytnutého na základe Zmluvy o poskytnutí nenávratného finančného príspevku – **Výzva: 65/PRV/2022** z vlastných finančných prostriedkov Kupujúceho.
  3. Kúpna cena bude Kupujúcim uhradená bezhotovostným prevodom na bankový účet Predávajúceho uvedený v Článku I tejto Zmluvy na základe faktúry vystavenej Predávajúcim, ktorej splatnosť bude do 30 kalendárnych dní odo dňa doručenia faktúry na adresu sídla Kupujúceho. Faktúra sa považuje za uhradenú dňom odpísania finančných prostriedkov z účtu Kupujúceho.
  4. Predávajúci vystaví faktúru do 15 dní odo dňa odovzdania Tovaru Predávajúcim a prevzatia Tovaru Kupujúcim podľa Článku V. Zmluvy. Preberací protokol bude súčasťou Predávajúcim vystavenej a Kupujúcemu doručenej faktúry.
  5. Faktúra musí byť spracovaná v súlade s platnou právnou úpravou Slovenskej republiky a musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov
  6. Ak má faktúra formálne alebo obsahové nedostatky, resp. neobsahuje všetky náležitosti daňového dokladu, je Kupujúci oprávnený faktúru Predávajúcemu vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takom prípade lehota splatnosti začne plynúť od doručenia správne vystavenej faktúry Kupujúcemu.

**Článok VII.**

**Zodpovednosť za vady a záruka**

* 1. Predávajúci prehlasuje, že dodaný Tovar je nový, bez akýchkoľvek faktických alebo právnych vád, nepoužívaný a nevzťahujú sa na neho práva tretej strany.
  2. Predávajúci zodpovedá za právne a faktické vady Tovaru, ktoré má Tovar v čase jeho prevzatia Kupujúcim. Predávajúci zodpovedá aj za vadu, ktorá vznikne až po prechode nebezpečenstva škody na Tovare na Kupujúceho, ak je vada spôsobená porušením povinností Predávajúceho.
  3. Tovar má vady, ak nezodpovedá výsledku určenému v zmluve, účelu jeho použitia, prípadne nemá vlastnosti výslovne stanovené Zmluvou a/alebo všeobecnými záväznými právnymi predpismi a/alebo technickými normami.
  4. Predávajúci preberá záruku za akosť Tovaru uvedeného v Článku III. a špecifikovaného v Prílohe č. 1 k tejto Zmluve. Zárukou za akosť Predávajúci preberá záväzok, že dodaný Tovar bude po dobu záruky spôsobilý na použitie na dohodnutý účel podľa tejto Zmluvy a jej príloh a/alebo na obvyklý účel, a že si zachová vlastnosti dohodnuté v tejto Zmluve a jej prílohách a/alebo jeho obvyklé vlastnosti.
  5. Na Tovar sa poskytuje záruka minimálne 24 mesiacov. Záručná doba začína plynúť odo dňa prevzatia Tovaru Kupujúcim v súlade s Článkom V. Zmluvy.
  6. Záručná doba neplynie po dobu, po ktorú nemohol Kupujúci Tovar užívať pre vady, za ktoré zodpovedá Predávajúci, t. j. odo dňa zistenia vady Kupujúcim až po odstránenie vád.
  7. Záruka neplatí, ak Kupujúci nedodrží postupy zaobchádzania s Tovarom, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil Kupujúci úmyselne, resp. preukázateľne nesprávnou manipuláciou s Tovarom.

**Článok VIII.**

**Oznámenie vád a nároky z vád tovaru**

* 1. Vady Tovaru je Kupujúci povinný písomne reklamovať u Predávajúceho bez zbytočného odkladu po tom, čo tieto vady zistil, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu elektronickou poštou.
  2. Pre uplatnenie nárokov Kupujúceho z vád tovaru platia ustanovenia § 436 - § 440 Obchodného zákonníka. V prípade akýchkoľvek vád Tovaru počas záručnej doby môže Kupujúci:
     1. požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád,
     2. požadovať odstránenie vád opravou tovaru, ak sú vady opraviteľné,
     3. požadovať primeranú zľavu z kúpnej ceny, alebo
     4. odstúpiť od zmluvy.
  3. Voľbu nároku z vád tovaru oznámi Kupujúci Predávajúcemu v zaslanom oznámení o vadách (reklamácii).
  4. Pokiaľ si Kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý si Kupujúci zvolil, Predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám Kupujúceho.
  5. Ak si Kupujúci uplatní nárok na odstránenie vád Tovaru, Predávajúci sa zaväzuje nastúpiť na servisný úkon do 2 pracovných dní od nahlásenia vady, pričom Predávajúci je povinný zabezpečiť odstránenie vady Tovaru v podobe jej plného sfunkčnenia na vlastné náklady, a to najneskôr do 5 pracovných dní od nahlásenia vady.
  6. V prípade omeškania Predávajúceho s odstránením vady Tovaru v lehote uvedenej v bode 8.5 tohto Článku Zmluvy je Predávajúci povinný zabezpečiť Kupujúcemu náhradný tovar použiteľný na rovnaký účel, na aký slúžil pôvodný Tovar. V opačnom prípade má Kupujúci právo na uplatnenie zmluvnej pokuty voči Predávajúcemu, a to vo výške stanovenej v bode 9.1 Článku IX. tejto Zmluvy za každý deň omeškania Predávajúceho pri odstránení vady alebo poskytnutí náhradného tovaru. Ustanovenia Článku IX o zmluvnej pokute sa aplikujú primerane.
  7. Predávajúci zodpovedá za škodu, ktorá vznikne Kupujúcemu v dôsledku toho, že Tovar mal vady. Predávajúci zároveň zodpovedá za škodu spôsobenú Kupujúcemu nepravdivosťou a/alebo neúplnosťou ktoréhokoľvek z vyhlásení Predávajúceho v tejto časti Zmluvy.

**Článok IX.**

**Sankcie**

* 1. Ak sa Predávajúci dostane do omeškania s riadnym dodaním Tovaru alebo jeho časti (vrátane uvedenia Tovaru do prevádzky a nevyhnutného zaškolenia obsluhy), je povinný zaplatiť Kupujúcemu zmluvnú pokutu vo výške 0,05 % z celkovej kúpnej ceny Tovaru, a to za každý aj začatý deň omeškania. Základom pre výpočet sú ceny bez DPH. Kupujúci si zároveň z dôvodu omeškania Predávajúceho s riadnym dodaním Tovaru alebo jeho časti môže voči Predávajúcemu uplatniť náhradu škody, ktorá mu vznikla z dôvodu uplatnenia sankcie zo strany Pôdohospodárskej platobnej agentúry voči Kupujúcemu v zmysle Katalógu sankcií Pôdohospodárskej platobnej agentúry pre projektové podpory PRV SR 2014-2022 v platnom znení. V prípade omeškania Predávajúceho s riadnym dodaním Tovaru alebo jeho časti z dôvodu zásahu vyššej moci je Predávajúci povinný v lehote 7 pracovných dní Kupujúcemu preukázať, že omeškanie nastalo z dôvodu zásahu vyššej moci.
  2. Ak sa Kupujúci dostane do omeškania s úhradou faktúry, Predávajúci má právo požadovať od Kupujúceho zákonný úrok z omeškania z neuhradenej sumy za každý aj začatý deň omeškania.
  3. Zmluvná pokuta je splatná do 10 dní odo dňa doručenia výzvy na zaplatenie zmluvnej pokuty oprávnenej Zmluvnej strany druhej Zmluvnej strane. Zmluvná strana je zaviazaná splniť svoju povinnosť, ktorej splnenie je zabezpečené zmluvnou pokutou, aj po jej zaplatení.
  4. Oprávnená zmluvná strana je od zaviazanej zmluvnej strany oprávnená požadovať aj náhradu škody spôsobenej porušením povinnosti, na ktorú sa vzťahuje zmluvná pokuta, pričom je zároveň oprávnená domáhať sa od zaviazanej zmluvnej strany aj náhrady škody presahujúcej dojednanú zmluvnú pokutu.

**Článok X.**

**Ukončenie zmluvy**

* 1. Zmluvné strany sa dohodli, že každá zo Zmluvných strán môže odstúpiť od Zmluvy v prípadoch upravených touto Zmluvou a/alebo Obchodným zákonníkom.
  2. Kupujúci oprávnený od Zmluvy odstúpiť titulom jej podstatného porušenia najmä v prípade, ak:
     1. Predávajúci je v omeškaní s riadnym dodaním Tovaru alebo jeho časti (vrátane uvedenia Tovaru do prevádzky a zaškolenia obsluhy) o viac ako 14 dní po termíne dojednanom v tejto Zmluve,
     2. Predávajúci pri plnení predmetu tejto Zmluvy konal v rozpore s niektorým zo všeobecne záväzných právnych predpisov,
     3. Predávajúci stratil oprávnenie na podnikanie vzťahujúce sa k predmetu tejto Zmluvy,
     4. voči Predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie alebo voči Predávajúcemu bol podaný návrh, ak sa vedie exekučné konanie alebo ak Predávajúci vstúpil do likvidácie,
     5. ktorékoľvek vyhlásenie/prehlásenie/záväzok Predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie dodania predmetu zákazky,
     6. Predávajúci preukázateľne neposkytol súčinnosť Kupujúcemu podľa podmienok v Zmluve za účelom splnenia predmetu a účelu Zmluvy.
  3. Kupujúci má právo odstúpiť od zmluvy aj pokiaľ predmet zákazky nebude spĺňať podmienky a technické parametre požadované Kupujúcim v procese obstarávania a tiež má nárok na náhradu škody, ktorá mu v dôsledku toho vznikla, pričom škodou sa v tomto prípade rozumie aj rozdiel medzi kúpnou cenou podľa Článku VI. tejto Zmluvy a kúpnou cenou, za ktorú Kupujúci obstaral Tovar u iného dodávateľa.
  4. Kupujúci má právo bez akejkoľvek sankcie odstúpiť od Zmluvy aj v prípade, ak nedôjde k uzavretiu, alebo dôjde ku skončeniu alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku a poskytovateľom nenávratného finančného príspevku, a to bez ohľadu na právny titul neuzavretia, skončenia alebo zániku Zmluvy o poskytnutí nenávratného finančného príspevku.
  5. Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je:
     1. omeškanie so zaplatením kúpnej ceny o viac ako 30 dní po splatnosti, pričom Tovar Kupujúci prevzal podľa podmienok v tejto Zmluve.
  6. Odstúpením od zmluvy zanikajú všetky práva a povinnosti Zmluvných strán zo Zmluvy a Zmluvné strany sa vysporiadajú podľa ustanovení Obchodného zákonníka. Odstúpenie od zmluvy sa však nedotýka nároku na náhradu škody alebo zmluvnej pokuty vzniknutej porušením Zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
  7. Právne účinky odstúpenia od zmluvy nastávajú dňom doručenia jeho písomného vyhotovenia druhej Zmluvnej strane.

**Článok XI.**

**Spoločné a záverečné ustanovenia**

* 1. Právne vzťahy touto Zmluvou neupravené sa riadia platnými právnymi predpismi Slovenskej republiky, najmä príslušnými ustanoveniami Obchodného zákonníka.
  2. Zmluva môže byť zmenená len písomnými dodatkami podpísanými oprávnenými zástupcami Zmluvných strán. Ustanovenia Zmluvy upravujúce predmet plnenia, podmienky plnenia zákazky, sankcie, povinnosť voči kontrolným úradníkom a časti, ktoré boli predmetom hodnotenia v zmysle Hodnotiacich kritérií je zakázané čiastočne alebo úplne upraviť, alebo ich zo Zmluvy čiastočne alebo úplne vypustiť.
  3. Žiadna zo Zmluvných strán nie je oprávnená postúpiť svoje práva a povinnosti podľa tejto Zmluvy na inú osobu bez predchádzajúceho písomného súhlasu druhej Zmluvnej strany.
  4. Písomnosti sa budú doručovať osobne alebo poštou na adresu Zmluvnej strany uvedenú v Článku I tejto Zmluvy a v prípadoch ustanovených Zmluvou elektronicky na e-mailovú adresu Predávajúceho: ................................, a e-mailovú adresu Kupujúceho: ...............................a ...................................... Zmluvné strany sa zaväzujú bezodkladne oznámiť druhej Zmluvnej strane akúkoľvek zmenu svojich kontaktných údajov.
  5. Jednotlivé ustanovenia každého článku a odseku tejto Zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byť oddelené od ostatných príslušných ustanovení.
  6. Akékoľvek spory vyplývajúce z tejto Zmluvy alebo vzniknuté v súvislosti s ňou budú Zmluvné strany riešiť predovšetkým vzájomnou dohodou. Ak sa Zmluvné strany nedohodnú, predložia spor na rozhodnutie príslušnému súdu v Slovenskej republike.
  7. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a Predávajúci je povinný poskytnúť súčinnosť v plnej miere.
  8. Zmluvné strany si túto Zmluvu pozorne prečítali a vyhlasujú, že jej text im je zrozumiteľný, jeho význam zrejmý a určitý, a že táto Zmluva je prejavom ich slobodnej a vážnej vôle a nebola uzavretá pod nátlakom ani za nevýhodných podmienok, čo potvrdzujú svojimi vlastnoručnými podpismi.
  9. Neoddeliteľnou súčasťou tejto Zmluvy je príloha č. 1 – Záväzná technická špecifikácia a č. 2 – Preberací a odovzdávací protokol. Zmluva je vyhotovená v 4 rovnopisoch, z toho 1 rovnopis pre Predávajúceho a 3 rovnopisy pre Kupujúceho.
  10. Táto Zmluva nadobúda platnosť a účinnosť dňom jej podpísania oprávnenými zástupcami oboch Zmluvných strán.

|  |  |
| --- | --- |
| V Kopčanoch , dňa ........................... | V ......................................, dňa ........................... |
| **Kupujúci:** | **Predávajúci:** |
| .............................................................................. | .............................................................................. |